Harstad sentrum

Bondens marked julemarked Harstad torg
2019-12-14 12:00 - 16:00 (Europe/Oslo) | Harstad torg
Bondens marked kommer for første gang til Harstad! Kom på marked, møt bøndene og kjøp kortreist kvalitetsmat!
Bondens marked stiller strenge krav til produsentene. Råvarene skal være lokale og sporbare, foredlingen skal ha et håndverksmessig og småskala preg, og produsenten skal selv stå for salget. Disse kravene stiller vi for at du skal få en unik vare hvor opprinnelse, kvalitet og smak står i sentrum.
Kjøttet kommer fra egne dyr eller dyr i lokalmiljøet, bærene er høstet selv og brødene bakt i egen ovn. Fordi det er produsenten selv som står for salget, kan du få den informasjon du ønsker om produktet.
Under markedet vil du derfor få muligheten til å sikre deg lokalproduserte kvalitetsprodukter samtidig som du kan få høre historien bak produktene.
Du finner oss i merkede Bondens marked telt, lørdag 14.desember kl 12.00 – 16.00, på det flotte nyrenoverte Torget i Harstad. Kom i skikkelig julestemning med Bondens marked, det er i sentrum det skjer!
Et samarbeid mellom Bondens marked og Harstad Sentrum AS.
Spørsmål? Epost: sortroms@bondensmarked.no Tlf: 91 12 63 65
